ΓΡΑΠΤΗ ΕΡΩΤΗΣΗ E-2964/01

υποβολή: Ilda Figueiredo (GUE/NGL) προς την Επιτροπή

(25 Οκτωβρίου 2001)

Θέμα: Αναδιάρθρωση και μετατροπή των αμπελώνων

Στις 21 Αυγούστου 2001, η Επιτροπή ενέκρινε απόφαση που καθορίζει τις ενδεικτικές πιστώσεις που χορηγούνται στα κράτη μέλη για ορισμένο αριθμό εκταρίων, ενόψει της αναδιάρθρωσης και της μετατροπής των αμπελώνων για την περίοδο εμπορίας 2001/2002 (2001/666/ΕΚ(1)). Στο πλαίσιο αυτό, η Επιτροπή κατένειμε τα 422 εκατ. ευρώ που προβλέπονται για το δεύτερο έτος εφαρμογής του μέτρου από τα κράτη μέλη-παραγωγοί. Η κατανομή βασιζόταν σε αντικειμενικά κριτήρια και λάμβανεπόψη τις καταστάσεις και τις ειδικές ανάγκες (άρθρο 14, παράγραφος 1 του κανονισμού ΕΚ αριθ. 1493/1999(2)).

Αφετέρου, τονίζεται ότι θα ληφθείπόψη το μερίδιο του κοινοτικού αμπελώνα που αναλογεί σε κάθε κράτος μέλος (άρθρο 14, παράγραφος 3 του κανονισμού ΕΚ αριθ. 1493/1999) και η συμβολή της Κοινότητας για τις περιφέρειες του στόχου αριθ. 1 θα είναι μεγαλύτερη (άρθρο 13, παράγραφος 3 του κανονισμού ΕΚ αριθ. 1493/1999).

Ωστόσο, στην προτεινόμενη κατανομή, η Πορτογαλία και η Ισπανία είναι τα κράτη μέλη που λαμβάνουν τις λιγότερες ενισχύσεις ανά εκτάριο, μολονότι είναι χώρες της συνοχής.

Στο πλαίσιο αυτό, ερωτάται η Επιτροπή ποια είναι τα αντικειμενικά κριτήρια που χρησιμοποιήθηκαν στην κατανομή της ενίσχυσης ανά κράτος μέλος·

(1) ΕΕ L 233 της 31.8.2001, σελ. 53.

(2) ΕΕ L 179 της 14.7.1999, σελ. 1.

Απάντηση του κ. Fischler εξ ονόματος της Επιτροπής

(17 Δεκεμβρίου 2001)

Το Αξιότιμο Μέλος του Κοινοβουλίου επισημαίνει ότι στην απόφαση 2001/666/ΕΚ της Επιτροπής της 21ης Αυγούστου 2001 για καθορισμό ενδεικτικής κατανομής, όσον αφορά έναν ορισμένο αριθμό

εκταρίων ανά κράτος μέλος, των κονδυλίων που χορηγούνται για την αναδιάρθρωση και μετατροπή αμπελώνων βάσει του κανονισμού (ΕΚ) αριθ. 1493/1999 του Συμβουλίου για την περίοδο εμπορίας 2001/2002(1) η μέση ενίσχυση ανά εκτάριο που έλαβε η Πορτογαλία και η Ισπανία είναι κατώτερη από εκείνη των άλλων κρατών μελών. Πράγματι, είναι κατά 8 % κατώτερη από το μέσο όρο του συνόλου των κρατών μελών — παραγωγών. Ωστόσο όμως, πρέπει να επισημανθεί ότι ο μαθηματικός αυτόςπολογισμός από μόνος του δεν μπορεί να χρησιμεύσει για τη σύγκριση των ιδιαιτεροτήτων των διαφόρων αμπελουργικών εκμεταλλεύσεων στην Ευρώπη.

Η κοινοτική συμμετοχή έχει άμεση σχέση με τις πραγματικές δαπάνες της αναδιάρθρωσης και της μετατροπής που είναι προφανώς πολύ διαφορετικές από τη μία αμπελουργική ζώνη στην άλλη ανάλογα με τον τύπο του αμπελώνα, την απόδοσή του, την πυκνότητά του, την κλίση του, κλπ. Η κατανομή που αποφασίστηκε από την Επιτροπή για την πρώτη περίοδο εφαρμογής του καθεστώτος (περίοδος 2000/2001) πραγματοποιήθηκε κατόπιν διαβούλευσης με τα κράτη μέλη βάσει εκτιμήσεων, λαμβανομένηςπόψη της απουσίας επακριβών δεδομένων. Λήφθηκανπόψη όλα τα στοιχεία ή κριτήρια που προβλέπονται από τον κανονισμό (ΕΚ) αριθ. 1493/1999 του Συμβουλίου της 17ης Μαΐου 1999 περί κοινής οργανώσεως αμπελοοινικής αγοράς(2) που πρέπει να λαμβάνονταιπόψη για την κατανομή.

Τα στοιχεία αυτά μπορούν να συνοψισθούν ως εξής:

- αναλογία των κοινοτικών αμπελώνων στο σχετικό κράτος μέλος·

- εκτιμώμενες δαπάνες για την αναδιάρθρωση στις διάφορες αμπελουργικές ζώνες·

- αναλογία των προς αναδιάρθρωση αμπελώνων που βρίσκονται σε ζώνες στόχου 1 και εκτός αυτού·

- αναλογία των προς αναδιάρθρωση αμπελώνων που θα μπορούσαν να λάβουν ενίσχυση για απώλεια εισοδήματος κατά τη διάρκεια της περιόδου κατά την οποία δεν είναι παραγωγικοί.

Τα ποσά που κατανεμήθηκαν κατά τον τρόπο αυτό, διατέθηκαν σε έναν αριθμό εκταρίων πολύ μεγαλύτερο από τις προβλέψεις, γεγονός που αποδεικνύει ότι η εκτιμώμενη μέση ενίσχυση είναι κατάλληλη.

Για τη δεύτερη περίοδο (2001/2002), η Επιτροπή μπόρεσε να έχει στη διάθεσή της λεπτομερείς κοινοποιήσεις των κρατών μελών σχετικά με τις ιδιαίτερες ανάγκες επί τη βάσει των προσπαθειών που πρέπει να εγκριθούν σε κάθε αμπελουργική ζώνη. Στα κριτήρια που χρησιμοποιήθηκαν για την προηγούμενη περίοδο προστέθηκε ένα νέο κριτήριο με στάθμιση 20 %, προκειμένου να ληφθούνπόψη οι αιτήσεις πουποβλήθηκαν από τα κράτη μέλη. Σχετικά με το θέμα αυτό, πρέπει να επισημανθεί ότι οι αιτήσεις αυτέςπερέβησαν τα διαθέσιμα κονδύλια, δηλαδή ανήλθαν σε 612 εκατ. ευρώ ενώ ο προϋπολογισμός προέβλεπε 422 εκατ. ευρώ.

Εξυπακούεται ότι για τις προσεχείς περιόδους, τα κράτη μέλη, τα οποία είναιπεύθυνα για την εκτέλεση σχεδίων αναδιάρθρωσης, θα διαθέτουν μεγαλύτερη πείρα όσον αφορά την εφαρμογή του νέου καθεστώτος. Η Επιτροπή θα λάβειπόψη της προτάσεις που θαποβάλουν τα κράτη μέλη βάσει της εμπειρίας αυτής προκειμένου να προσαρμοσθούν οι κατανομές προς τις πραγματικές ανάγκες κατά τη διάρκεια των προσεχών περιόδων.

(1) ΕΕ L 233 της 31.8.2001.

(2) ΕΕ L 179 της 14.7.1999.